Diari Oficial de la Generalitat Valenciana


Sumari del DOGV 9833, del 22-04-2024 (2024/3370)

RESOLUCIÓ de 16 d'abril de 2024, de la Presidència de la Generalitat, per la qual es concedeixen ajudes a la Fundació Valenciana Premis Rei Jaume I (línia de subvenció S0664), per a l'exercici 2024.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9833

Data del DOGV
:   22-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3370


Data del document
:   16-04-2024

Organisme emissor
:   Presidència de la Generalitat

Tipus de document
:   Resolució

Correcció d'errades

 Descriptors 

:   * Presidència de la Generalitat

RESOLUCIÓ de 16 d'abril de 2024, de la Presidència de la Generalitat, per la qual es concedeixen ajudes a la Fundació Valenciana Premis Rei Jaume I (línia de subvenció S0664), per a l'exercici 2024. [2024/3370]  
La Llei 8/2023, de 27 de desembre, de pressupostos de la Generalitat per a l'exercici 2024, conté, en el capítol IV de l'estat de despeses, i dins de l'aplicació pressupostària P46347161NF3834 112C00.4 línia S0664, Direcció General d'Organització, Coordinació i Relacions Institucionals, amb la denominació «Finançament despesa corrent Fundació Premis Rei Jaume I». Aquesta línia té el caràcter de nominativa, i compta amb un import de seixanta i cinc mil euros (65.000) €.  
  
Com a beneficiària figura la Fundació Premis Rei Jaume I, actualment nomenada Fundació Valenciana Premis Rei Jaume I de la Comunitat Valenciana, l'objecte fundacional de la qual el constitueix, segons els seus Estatuts, l'organització, concessió i altres funcions i actes necessaris per a la consecució del lliurament dels denominats Premis Rei Jaume I que es concedeixen a partir de 1997, i que, en aquest moment, són set, referits respectivament a la Investigació Bàsica, Economia, Investigació Biomèdica, Investigació Clínica i Salut Pública, Protecció del Medi Ambient, Noves Tecnologies, i Emprenedor, sense perjudici de la seua ampliació o modificació, amb la finalitat d'impulsar i promoure l'avanç d'aquestes matèries.  
Aquesta subvenció està inclosa en el Pla estratègic de subvencions de la Presidència de la Generalitat i els seus organismes públics, per al període 2024-2026.  
S'hi ha aplicat el que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar ajudes públiques. Les subvencions que es concedeixen en aquesta resolució no necessiten la notificació més amunt esmentada, per no tindre els requisits de l'article 107 del Tractat de Funcionament de la Unió Europea; en concret, per no suposar cap avantatge econòmic, ja que l'entitat a la qual va dirigida la subvenció no exerceix activitat econòmica que puga oferir béns o serveis en el mercat, i, per aquesta raó, no hi ha possibilitat de falsejament de la competència que afecte els intercanvis comercials entre estats membres.  
  
Per tot això, i en virtut dels tràmits que es recullen a l'article 168.1.A) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant Llei 1/2015); la Llei 38/2003, de 17 de novembre, general de subvencions (d'ara en avant LGS); d'acord amb la Llei 8/2023, de 27 de desembre, de pressupostos de la Generalitat per a l'exercici 2024); i en virtut de les competències atribuïdes a la Presidència de la Generalitat, al Decret 20/2023, de 19 de juliol, del president de la Generalitat, i de la delegació continguda a l'apartat seté, lletra d), de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV 9723, 13.11.2023), resolc:  
  
Primer. Import  
Concedir a la Fundació Valenciana Premis Rei Jaume I de la Comunitat Valenciana, amb NIF H06938853, una subvenció per import de seixanta-cinc mil euros (65.000 €), a càrrec dels crèdits consignats en la línia nominativa S0664, «Finançament despesa corrent Fundació Premis Rei Jaume I», del capítol IV de despeses del pressupost de la Generalitat per a l'exercici 2024, i autoritzar i disposar la despesa per import de 65.000 euros, en l'aplicació pressupostària R38211143LY3368 112C00.4 Direcció General d'Organització, Coordinació i Relacions Institucionals.  
  
Segon. Objecte  
L'objecte d'aquesta subvenció és el finançament de les despeses de personal i funcionament que es deriven de les activitats específiques que, en matèria de transferència de coneixement, assessorament i divulgació científica i tecnològica, duga a terme la Fundació Valenciana Premis Rei Jaume I de la Comunitat Valenciana, per si mateixa o per mitjà de les persones premiades, membres de l'Alt Consell Consultiu en R+D+i per haver sigut guardonades amb aquests premis d'acord amb el que preveu l'article 14.1 del Decret 136/2006, de 29 de setembre, del Consell, pel qual es modifica el nom de l'Alt Consell Consultiu en Investigació i Desenvolupament de la Presidència de la Generalitat, que passa a denominar-se Alt Consell Consultiu en Investigació, Desenvolupament i Innovació de la Presidència de la Generalitat, i s'aprova el seu reglament.  
  
Tercer. Despeses subvencionables  
Seran subvencionables les despeses de l'exercici 2024, relatives a personal i funcionament, que estan lligades de manera indubtable a l'execució de l'activitat objecte de la subvenció.  
No seran subvencionables les despeses per a l'adquisició de béns inventariables (equipament informàtic, mobiliari, equips d'impressió, o anàlegs).  
Les activitats que es subvencionen podran executar-se a partir de l'1 de gener de 2024 i fins a la data de finalització del termini per a presentar la justificació.  
L'acreditació dels mateixos es realitzarà amb factures o qualsevol altre document probatori, de valor equivalent, inclosa la justificació documental del pagament realitzat a través de transferències bancàries efectuades i/o relacions de tributs ingressats en les arques oficials corresponents, amb anterioritat a la data de justificació. Específicament, les despeses de personal es justificaran mitjançant les nòmines i els documents TC1 i TC2 relatius a la Seguretat Social.  
No serà subvencionable l'IVA satisfet per l'adquisició de béns i serveis, llevat que s'acredite documentalment, mitjançant una declaració responsable, que aquest tribut no és susceptible de recuperació o compensació.  
La quantitat concedida té la consideració de màxima i estarà reduïda proporcionalment en atenció al cost efectiu de les actuacions realitzades per l'entitat beneficiària.  
Amb independència de la resta de despeses d'administració i gestió vinculades al directe desenvolupament de les activitats expressades amb anterioritat, s'acceptaran, com a part de les despeses necessàries per a l'execució de les previsions objecte d'aquesta subvenció, els derivats de les tasques exercides per personal al servei de l'entitat beneficiària. En cap cas la percepció d'aquest import podrà superar la totalitat de la despesa incorreguda o imputada per l'entitat beneficiària per tals conceptes en la seua pròpia comptabilitat.  
Així mateix, en cap cas el cost de l'adquisició de les despeses subvencionables podrà superar el valor de mercat.  
L'entitat beneficiària podrà subcontractar, si és el cas, fins a la totalitat de les actuacions objecte d'aquesta subvenció.  
Quan l'import de la despesa a justificar supere la quantia de 18.000 euros en el supòsit de prestació de serveis per empreses de consultoria o assistència tècnica, la Fundació haurà de sol·licitar almenys tres ofertes de diferents persones o entitats proveïdores, amb caràcter previ a la contractació de la prestació del servei, segons el que es disposa en l'article 72.2.f de l'RLGS, en relació amb l'article 31.3 de l'LGS, llevat que, per les seues especials característiques, no hi haja en el mercat suficient nombre d'entitats que la realitzen, presten o subministren, o llevat que la despesa s'haguera realitzat amb anterioritat a la subvenció.  
  
Quart. Procediment  
1. L'entitat beneficiària haurà de manifestar, en el termini de quinze dies hàbils a partir de la publicació d'aquesta resolució en el Diari Oficial de la Generalitat Valenciana, la seua conformitat amb la concessió de la subvenció, d'acord amb el model que s'inclou com a annex d'aquesta resolució.  
2. El model de conformitat, degudament emplenat i signat, haurà de presentar-se telemàticament en el portal de la Generalitat, Presidència, dins de l'apartat «Sol·licitud general d'iniciació i tramitació telemàtica de procediments de Presidència de la Generalitat», en l'enllaç següent:  
  
https://www.gva.es/es/inicio/procedimientos'id\_proc=18748&version=amp  
o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques (d'ara en avant LPACAP).  
  
Cinqué. Òrgan gestor  
Correspon la tramitació i la gestió de la subvenció a la Subdirecció General d'Organització i Coordinació.  
  
Sisé. Obligacions de l'entitat beneficiària  
L'entitat beneficiària d'aquesta subvenció quedarà obligada a:  
a) Comunicar a la Subdirecció General d'Organització i Coordinació de la Presidència de la Generalitat, la concessió d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en la present resolució. Aquesta comunicació haurà d'efectuar-se tan prompte com es conega, i, en tot cas, amb anterioritat a la justificació de l'aplicació donada als fons percebuts.  
b) Sotmetre's a la normativa sobre supervisió, seguiment i control de subvencions així com facilitar tota la informació requerida per l'òrgan gestor de la subvenció.  
c) Adoptar les mesures de difusió contingudes en l'article 3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i en l'apartat 4 de l'article 18 de la Llei 38/2003, de 17 de novembre, general de subvencions, que estableix que els beneficiaris hauran de donar l'adequada publicitat del caràcter públic del finançament de les activitats objecte de subvenció. Aquestes mesures podran consistir en la inclusió de la imatge institucional de l'entitat que concedeix, així com llegendes relatives al finançament públic en cartells, plaques commemoratives, materials impresos, mitjans electrònics, o audiovisuals, o bé en mencions realitzades en mitjans de comunicació.  
En aquest sentit, tot el material gràfic i audiovisual publicitari que es realitze (cartells, fullets, pancartes, DVD, CD, i la resta de documentació i material utilitzat) indicaran que l'activitat subvencionada es realitza en col·laboració amb la Generalitat, i les inclusions o mencions que es realitzen en les pàgines Web oficials per a donar repercussió a les activitats, incorporaran, si correspon, el logotip que la Generalitat facilite.  
Respecte a les campanyes de publicitat que es duguen a terme, s'haurà de respectar el que s'estableix en la Llei 12/2018, de 24 de maig, de la Generalitat, de publicitat institucional per a l'interés ciutadà i la concepció col·lectiva de les infraestructures públiques.  
d) Quedar, en tot cas, subjectes a les obligacions imposades per l'article 14 i concordants de Llei 38/2003, de 17 de novembre, general de subvencions.  
e) Com a entitat beneficiària d'una subvenció, en compliment de l'article 3 de la Llei 19/2013, de 9 de desembre, de transparència, accés a la informació pública i bon govern, de l'article 3 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i de l'article 3 del Decret 105/2017, de 28 de juliol, pel qual es desenvolupa la Llei 2/2015, de 2 d'abril (DOGV 8118, 01.09.2017), hauran de complir-se, les següents obligacions en matèria de publicitat activa, sense perjudici de les altres obligacions establides en l'article 14 de la Llei general de subvencions i altra legislació aplicable:  
1. En el cas de percebre durant el període d'un any ajudes o subvencions públiques en una quantia superior a 100.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que aconsegueixen com a mínim la quantitat de 5.000 euros, haurà de complir les obligacions de transparència establides en la Llei 19/2013, de 9 de desembre.  
2. Sense perjudici de l'anterior, en el cas de percebre, durant el període d'un any, ajudes o subvencions, de l'Administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per import superior a 10.000 euros, haurà de donar l'adequada publicitat a aquesta, indicant almenys l'entitat pública que concedeix, l'import rebut i el programa, activitat, inversió o actuació subvencionats.  
La difusió d'aquesta informació es realitzarà preferentment a través de la pàgina web pròpia de l'entitat.  
  
Seté. Justificació de les despeses  
El pagament a la Fundació Valenciana Premis Rei Jaume I de la Comunitat Valenciana de l'aportació econòmica de la Generalitat es realitzarà, segons el que es disposa en l'LGS, i conforme a l'article 72 de l'RLGS, mitjançant l'aportació dels documents següents:  
1. Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
2. Una memòria econòmica justificativa del cost de les activitats realitzades, que contindrà:  
a) Una relació classificada de les despeses i inversions de l'activitat, amb identificació de la persona o entitat creditora i del document, el seu import, la data d'emissió i, si és el cas, la data de pagament. En cas que la subvenció s'atorgue conformement a un pressupost, s'indicaran les desviacions esdevingudes  
b) Les factures o documents de valor probatori equivalent en el tràfic jurídic mercantil o amb eficàcia administrativa i la documentació acreditativa del pagament.  
c) Una relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència.  
d) Els tres pressupostos que, si escau, i en aplicació de l'article 31.3 de l'LGS, haja d'haver sol·licitat l'entitat beneficiària.  
3. Declaracions responsables signades per la persona representant legal de l'entitat, en la qual es manifesti que:  
a.) No està incursa en cap de les prohibicions per a obtindre la condició de beneficiària de subvencions públiques, establides en l'article 13 de l'LGS.  
b.) Es troba al corrent de les seues obligacions tributàries davant la hisenda de l'Estat i de la Generalitat i davant la Seguretat Social.  
c.) Es troba al corrent en el compliment de les obligacions per reintegrament que, si és el cas, se li hagueren exigit, segons el que es disposa en l'article 34.5 de l'LGS.  
4. Així mateix, l'entitat beneficiària haurà d'acreditar mitjançant un certificat expedit per l'òrgan competent davant l'òrgan gestor de la subvenció, els extrems següents:  
- Que l'ajuda concedida ha sigut degudament registrada en la comptabilitat de l'entitat.  
- Que els fons han sigut destinats a realitzar l'activitat per a la qual van ser concedits.  
- Que la documentació original acreditativa de la despesa realitzada i efectivament pagada es troba en les dependències d'aquesta, a la disposició de l'òrgan gestor de la subvenció, de la Intervenció General de la Generalitat i de la Sindicatura de Comptes.  
En cas que l'entitat beneficiària reba altres fons per als mateixos objectius que els establits en aquesta resolució, haurà de posar-ho en coneixement de l'òrgan gestor de la subvenció.  
El termini màxim per al lliurament d'aquesta justificació serà el 13 de desembre de 2024.  
Tenint en compte que la Fundació Valenciana Premis Rei Jaume I de la Comunitat Valenciana, és beneficiària d'una altra subvenció amb càrrec a la línia de subvenció S0671, les despeses admissibles com a justificació de totes dues subvencions hauran de presentar-se separadament, i ajustar-se, quant a la seua naturalesa, al que s'estableix en l'apartat tercer d'ambdues resolucions de concessió, sobre despeses subvencionables.  
  
Huité. Mètode de pagament de la subvenció  
El pagament s'efectuarà mitjançant una transferència al compte bancari de l'entitat beneficiària que aquesta determine, una vegada rebuda la justificació.  
No obstant això, i de conformitat amb l'article 171.3.a) de la Llei 1/2015, a petició de la Fundació Premis Rei Jaume I i amb la constitució prèvia d'una fiança suficient, podrà anticipar-se fins a un 30% de l'import anual de la subvenció concedida.  
Així mateix, podran realitzar-se abonaments a compte, que s'aplicaran a l'import pendent de la subvenció, sempre després de la justificació de l'efectiva aplicació de l'import anticipat, segons l'article 171.4 de l'esmentada Llei 1/2015.  
Les quantitats lliurades anticipadament i no justificades per la Fundació, hauran de ser reintegrades mitjançant un xec nominatiu conformat o bancari a nom de la Generalitat, Presidència.  
  
Nové. Compatibilitat de les ajudes  
L'ajuda concedida serà compatible amb altres ajudes, subvencions, ingressos o recursos per a la mateixa finalitat descrita, procedents de qualssevol administracions o ens públics o privats nacionals, de la Unió Europea o d'organismes internacionals. Aquesta compatibilitat estarà condicionada al fet que l'import de les ajudes, aïlladament o en concurrència amb unes altres, no supere el cost de l'activitat subvencionada, tot això de conformitat amb l'article 65.3.c de l'RLGS.  
  
  
Desé. Concreció d'imports màxims  
L'import màxim subvencionable en 2024 per cada concepte referit a les despeses derivades de l'assessorament i la divulgació científica i tecnològica que duga a terme la Fundació Valenciana Premis Rei Jaume I de la Comunitat Valenciana, amb NIF F37682690, a càrrec dels crèdits consignats en la línia nominativa S0664 «Finançament despesa corrent Fundació Premis Rei Jaume I», del Pressupost de la Generalitat de 2024 a l'aplicació pressupostària J40211013FK0990 112C00.4 Direcció General d' Organització, Coordinació i Relacions Institucionals, per mitjà de les persones guardonades amb aquests premis, membres de l'Alt Consell Consultiu en R+D+i, per a l'exercici 2024, serà el següent, encara que la despesa total corresponent efectivament contreta siga superior:  
- En concepte de dietes per l'assistència a les sessions de les comissions tècniques i del Ple de l'Alt Consell Consultiu, qualsevol que siga el número d'aquestes que se celebren, l'import serà de 750 € en total. En tot cas, per l'assistència de vocals científics al Ple, l'import per cada vocal serà de 400 €. Per l'assistència a cadascuna de les sessions de les comissions tècniques, l'import màxim serà de 167 €, sense que puga superar-se el límit absolut de 750 € assenyalat anteriorment per al global de reunions.  
Aquests imports s'acreditaran amb factures o qualsevol altre document probatori, de valor equivalent, inclosa la justificació documental del pagament realitzat a través de transferències bancàries efectuades i/o relacions de tributs ingressats en les arques oficials corresponents, amb anterioritat a la data de justificació. Així mateix, la Fundació remetrà certificat original signat per la persona representant competent a aquest efecte, que incloga la relació nominativa de persones assistents en cada reunió.  
- En concepte de despeses de restauració, derivades de l'assistència a les sessions de les comissions tècniques i del Ple de l'Alt Consell Consultiu, l'import màxim serà de 60 € per persona membre assistent i dia, i s'acreditarà mitjançant la factura expedida per l'establiment de restauració corresponent.  
- En concepte de despeses de transport i desplaçament a les sessions de les comissions tècniques i del Ple de l'Alt Consell Consultiu, serà import màxim subvencionable per membre assistent el corresponent al preu del transport efectuat en classe turista d'avió o tren.  
  
- En concepte de despeses d'allotjament i hostalatge, amb motiu de l'assistència a les sessions de les comissions tècniques i del Ple de l'Alt Consell Consultiu, l'import màxim serà el que s'acredite mitjançant la factura expedida per l'establiment hoteler corresponent.  
  
  
Onzé. Minoració, anul·lació i reintegrament de les subvencions  
1. Es reduirà proporcionalment la subvenció en cas que la justificació de les despeses realitzades no aconseguisca la quantia atorgada, així com quan, havent-se subvencionat una part del cost total de l'activitat, no es justifique l'import total de la despesa que suposa el desenvolupament de l'activitat esmentada.  
2. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de l'entitat interessada.  
3. En els casos previstos en l'article 37 de la Llei general de subvencions, l'entitat beneficiària haurà de reintegrar la totalitat o una part de la quantitat percebuda més els corresponents interessos de demora. En aquests casos es procedirà a la incoació de l'oportú expedient que, amb audiència prèvia de l'entitat interessada, serà resolt per la persona titular de l'òrgan gestor de la subvenció.  
4. El falsejament o l'ocultació de dades i documents, ja que afecten substancialment la concessió i lliurament de fons públics, donarà lloc a l'exigència de responsabilitats tant en l'ordre administratiu com en el jurisdiccional competent.  
5. La Presidència de la Generalitat es reserva el dret a realitzar totes les inspeccions tècniques i administratives que es consideren necessàries a fi de conformar la correcta execució de l'actuació subvencionada.  
  
  
Dotzé. Efectes  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c) de l'LPACAP, les persones interessades podran interposar els recursos següents:  
a) Potestativament, un recurs de reposició davant la Presidència de la Generalitat, en el termini d'un mes a comptar des de l'endemà de la notificació d'aquesta resolució, de conformitat amb el que estableixen els articles 112, 123 i 124 de l'LPACAP, tenint en compte que no és possible simultaniejar el recurs contenciós administratiu i el potestatiu de reposició.  
b) Directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació d'aquesta resolució, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 16 d'abril de 2024.- La directora general d'Organització, Coordinació i Relacions Institucionals (p. d. R 8.11.2023; DOGV 9723, 13.11.2023): María Jesús García Frigols.  
  
  
ANNEX I  
Model de conformitat de la subvenció de concessió directa  
  
1. Identificació de la subvenció.  
Anualitat:  
-Òrgan gestor:  
-Import:  
-Títol:  
  
2.entitat beneficiària  
-Nom o raó social (\*):  
-Tipus d'entitat:  
-Sigles:  
-NIF:  
-Adreça:  
-Localitat:  
-Província:  
-Telèfon:  
-Correu electrònic:  
-Pàgina web:  
  
(\*) El nom ha de ser coincident amb el que figura en aquesta resolució.  
  
Dades de la persona representant:  
  
-Nom:  
-Cognoms:  
-DNI/NIF:  
-Càrrec:  
  
Dades domiciliàries a l'efecte de notificació:  
-Adreça:  
-Localitat:  
-Província:  
-Codi postal:  
Dades de persona de contacte en cas de ser diferent de la persona sol·licitant:  
- Nom i cognoms:  
- Telèfon:  
- Correu electrònic:  
  
3. Declaració responsable  
a) Conforme al que es disposa l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, done la meua autorització perquè l'Administració obtinga directament l'acreditació del compliment de les obligacions tributàries i amb la Seguretat Social, així com per a la comprovació directa de les dades d'identitat (DNI), i, si és el cas, de residència.   
  
Sí No   
  
En cas de no subscriure l'autorització corresponent, la persona interessada estarà obligada a presentar els documents corresponents juntament amb aquesta conformitat.   
b) Declare que, a la vista de les bases que regeixen aquesta convocatòria, les accepte íntegrament i accepte la subvenció per al projecte a què es refereix aquesta resolució.   
c) Declare que l'entitat que represente no es troba sotmesa a les prohibicions previstes en l'article 13 de la Llei 38/2003, general de subvencions, que determina la prohibició d'obtindre la condició de beneficiària de subvencions, i ressaltar especialment la de no ser deutora per reintegrament de subvencions.   
d) Declare que totes les dades que figuren en aquest document són vertaderes, i em compromet en nom de l'entitat a destinar l'import de la subvenció que es regula i concedeix en aquesta resolució a l'objecte previst.   
e) Declare, sota la meua responsabilitat, que els documents que aporte són còpia fidel de l'original, els quals seran aportats a requeriment de l'Administració.   
  
4. Informació i consentiment  
Informació sobre la Llei orgànica de protecció de dades:  
Als efectes previstos en l'article 11 de la Llei orgànica 3/2018, de 5 de desembre, de protecció de dades personals i garantia dels drets digitals, se l'informa que les dades consignades en aquest document seran incorporades a un fitxer del qual és titular la Presidència de la Generalitat. Les seues dades seran emprades només per a la gestió d'ajudes i subvencions i no seran cedides ni utilitzades per a una altra finalitat diferent. Respecte de les esmentades dades, podrà exercitar els drets d'accés, rectificació, cancel·lació i oposició, en els termes que preveu l'esmentada Llei orgànica 3/2018, de 5 de desembre, davant la Presidència de la Generalitat.   
  
Sí No